Ινδουισμός ανά χώρα

Ο Ινδουισμός έχει περίπου 1.1 δισεκατομμύριο πιστούς σε όλο το κόσμο (αποτελώντας το 15% του παγκόσμιου πληθυσμού). Σε δύο χώρες ο Ινδουισμός αποτελεί τη θρησκεία της πλειοψηφίας του πληθυσμού τους. Αυτές είναι το Νεπάλ (81.3%) και η Ινδία (79.8%). Ο Ινδουισμός είναι μια από τις τρεις μεγαλύτερες θρησκείες του κόσμου, μαζί με το Χριστιανισμό (31.5%) και το Ισλάμ (23.2%). Ο ινδουισμός είναι η τρίτη μεγαλύτερη θρησκεία στον κόσμο μετά το Χριστιανισμό και το Ισλάμ. Επί του παρόντος οι δύο χώρες όπου τα ποσοστά των Ινδουιστών ως προς το συνολικό πληθυσμό ξεπερνούν το 50% είναι η Ινδία και το Νεπάλ. Οι περισσότεροι Ινδουιστές ζουν στα ασιατικά κράτη. Οι χώρες στις οποίες ζουν πάνω από 5.000 Ινδουιστές κάτοικοι και πολίτες είναι (σε φθίνουσα σειρά από το μεγαλύτερο προς το μικρότερο) οι παρακάτω: Ινδία, Νεπάλ, Μπανγκλαντές, Ινδονησία (ειδικά στο Μπαλί, όπου το 84% του πληθυσμού είναι Ινδουιστές), Πακιστάν, Σρι Λάνκα, Μαλαισία, Σιγκαπούρη, Ηνωμένες Πολιτείες, Μιανμάρ, Ηνωμένο Βασίλειο, Καναδάς, Νότια Αφρική, Μαυρίκιος και Καραϊβική (Δυτικές Ινδίες). Στην Αυστραλία, τον Καναδά, τη Νέα Ζηλανδία και άλλες χώρες εντοπίζονται διάφοροι θύλακες Ινδουιστών. Ο Ινδουισμός είναι η θρησκεία ορισμένων λαών που δεν έχουν ινδική καταγωγή. Τέτοιοι λαοί είναι οι Μπαλινέζοι (Ινδονησία), οι Τενγκέρ και οι Οσίνγκ της Ιάβας (Ινδονησία), οι Τσαμ (Βιετνάμ), οι Γκανέζοι Ινδουιστές (Γκάνα), οι Κινέζοι της Μαλαισίας και οι Οράνγκ Ασλί (Μαλαισίας).

 Ο Ινδουισμός είναι ετερογενής θρησκεία και αποτελείται από πολλές σχολές σκέψης. Στον Ινδουισμό δεν υπάρχει παραδοσιακή εκκλησιαστική τάξη, κεντρική θρησκευτική αρχή, διοικητικό όργανο και προφήτες. Οι Ινδουιστές μπορούν να εξασκήσουν αρκετές μορφές του Ινδουισμού (οι οποίες είναι ο πολυθεϊστικός, ο μονοθεϊστικός, ο πανθεϊστικός, ο μονιστικός, ο αγνωστικιστικός, ο ανθρωπιστικός και ο αθεϊστικός Ινδουισμός). Το 2012, το Κέντρο Ερευνών Πιου δημοσίευσε δημογραφικές εκτιμήσεις του πληθυσμού Ινδουιστών ανά χώρα. Το 2006 το Υπουργείο Εξωτερικών των ΗΠΑ δημοσίευσε δημογραφικές εκτιμήσεις του πληθυσμού Ινδουιστών ανά χώρα ως τμήμα της Διεθνούς Αναφοράς Θρησκευτικής Ελευθερίας του 2006. Η Ινδία έχει το μεγαλύτερο πληθυσμό Ινδουιστών στο κόσμο (πάνω από 1 δισεκατομμύριο). Το Νεπάλ έχει το μεγαλύτερο ποσοστό Ινδουιστών (81.3%) από οποιαδήποτε άλλη χώρα στο κόσμο, ακολουθούμενο από την Ινδία και τον Μαυρίκιο. Το 2010, οι Ινδουιστές εκτός Ινδίας ήταν 60 με 70 εκατομμύρια. Το 2010, ο Ινδουισμός ήταν η θρησκεία της πλειοψηφίας του πληθυσμού δύο χωρών: της Ινδίας και του Νεπάλ. Τέσσερις χώρες (η Γουιάνα, το Φίτζι, το Τρινιντάντ και Τομπάγκο και το Σουρινάμ) έχουν μεγάλες και ισχυρές ινδουιστικές μειονότητες. Οι πηγές των στατιστικών του παρακάτω πίνακα είναι το Υπουργείο Εξωτερικών των ΗΠΑ, το CIA World Factbook, το adherents.com, το Κέντρο Ερευνών Πιου και άλλες πηγές. Στους παρακάτω πίνακες αναφέρονται ο πληθυσμός των παρακάτω γεωγραφικών περιοχών των ηπείρων, ο αριθμός των Ινδουιστών στις παρακάτω γεωγραφικές περιοχές, τα ποσοστά τους ως προς τον συνολικό πληθυσμό της γεωγραφικής περιοχής και τα ποσοστά τους ως προς το συνολικό πληθυσμό των Ινδουιστών παγκοσμίως. Σημειώνεται ότι τα δεδομένα για την Αίγυπτο, το Σουδάν και άλλες αραβικές χώρες του Μαγκρέμπ υπολογίζονται στα στατιστικά της Βόρειας Αφρικής και όχι αυτά της Μέσης Ανατολής.